open-index/open-wikipedia-markdown huggingface dataset:
André Lange

**André Lange** (født 1973) er en tysk bobkjører som var en aktiv konkurransekjører fra 1993 til 2010. Han har vunnet fire OL-gull og blitt verdensmester åtte ganger.

Lange har vunnet fire OL-gull i bobsleigh, to i toer- og to i firerbob. I Salt Lake City 2002 vant han firerbob, i Torino 2006 både toer- og firerbob og i Vancouver 2010 vant han toerbob.

Han har blitt verdensmester åtte ganger i bobsleigh, tre i toerbob og fem i firerbob. 2000 i Altenberg i firerbob, 2003 i Lake Placid i både toer- og firerbob, 2004 i Königssee og 2005 i Calgary i firerbob, 2007 i St. Moritz i toerbob og 2008 i Altenberg i både toer- og firerbob.

I 2010 var han flaggbærer for Tyskland på åpningsseremonien i Vancouver. Han la opp like etter OL-deltakelsen.

I 2017 ble han engasjert som assistenttrener for det sørkoreanske boblaget i forkant av OL i 2018.

## OL-medaljer
* 2002  Salt Lake City -  **Gull** i bobsleigh, firerbob  Tyskland.  
* 2006  Torino -  **Gull** i bobsleigh, toerbob  Tyskland.  
* 2006  Torino -  **Gull** i bobsleigh, firerbob  Tyskland. 
* 2010  Vancouver -  **Gull** i bobsleigh, toerbob  Tyskland.
* 2010  Vancouver -  Sølv i bobsleigh, firerbob  Tyskland.

## Se også
* Liste over mestvinnende vinterolympiere

## Referanser


## Eksterne lenker
* 
*
Kim Ki-hoon

**Kim Ki-hoon** (født 1967) er en koreansk kortbaneløper på skøyter som deltok i de olympiske vinterleker 1992 i Albertville, 1994 på Lillehammer og 1998 i Nagano.

Ki-hoon har vunnet tre olympiske gullmedaljer i vinterolympiadene i 1992 og 1994. Han var den første sørkoreaneren som vant gull i et vinter-OL. Han deltok også i Nagano-OL i 1998, men tok ingen medaljer.

I 2002 ble han trener for de koreanske OL-utøverne i kortbane.

Han har en stilling som professor ved Ulsan College.

## OL-medaljer
* 1992  Albertville -  **Gull** kortbaneløp på skøyter, 1000 meter, menn  Sør-Korea
* 1992  Albertville -  **Gull** kortbaneløp på skøyter, 5000 meter stafett, menn  Sør-Korea
* 1994  Lillehammer -  **Gull** kortbaneløp på skøyter, 1000 meter, menn  Sør-Korea

## Se også
* Liste over mestvinnende vinterolympiere

## Referanser


## Eksterne lenker
*
Bernhard Schlink

**Bernhard Schlink** (født 6. juli 1944 i Bielefeld) er en tysk jurist og skjønnlitterær forfatter.

Schlink står bak en håndfull romaner, mest kjent er de tre bøkene om den aldrende privatdetektiven Gerhard Selb: *Selbs Justiz*, *Selbs Betrug* og *Selbs Mord*. Disse bøkene er ikke oversatt til norsk, det er derimot

* *Høytleseren, roman*. 1997 Gyldendal ISBN 82-05-32742-4
* *Kjærlighetsflukt, noveller*. 2001 Gyldendal  ISBN 82-05-29742-8

## Priser
*  – Eeva Joenpelto-prisen

## Referanser


## Eksterne lenker
* 
* 
*
Amy Acker

**Amy Louise Acker** (født 1976) er en amerikansk skuespiller.

## Biografi
### Tidlig liv
Acker ble født i Dallas i Texas. Hun studerte ballett, moderne dans og jazzballett i 13 år, men en kneoperasjon da hun gikk på high school avsluttet ballettkarrieren hennes, og hun begynte å studere skuespill. I 1995 begynte hun på Southern Methodist University for å ta del i skolens velrenomerte teaterprogram.

### Karriere
Allerede da hun gikk på college begynte Acker som fotomodell for klesmerket J. Crew. I 1999 ble hun nominert til en Leon Rabin-pris for «utmerket opptreden av en skuespillerinne i en hovedrolle» for sin opptreden i teaterstykket *Therese Raquin*. Hun fullførte også sin Bachelor of Fine Arts det samme året.

Acker opptrådte som Winifred «Fred» Burkle i sesong to til fire av TV-serien *[[Angel (TV-serie)|Angel]]*, og som Illyria i den femte og siste sesongen. Hun vant en Saturn-pris for beste kvinnelige birolle i en TV-serie i 2003 for denne rollen. 

### Privat
Den 25. april 2003 giftet Acker seg med skuespilleren James Carpinello i California. Den 22. januar 2005 fikk hun sønnen Jackson James Carpinello, og den 1. september 2006 fikk hun datteren Ava Grace. I 2005 ble hun med i rollebesetningen til TV-serien *[[Alias (TV-serie)|Alias]]* i den siste sesongen, der hun spilte skurken Kelly Peyton.

## Filmografi
### Filmer

### TV

## Referanser


## Eksterne lenker
* 
*
Kirby

**Kirby** er en japansk spillfigur. Spillene er produsert av den japanske spillprodusenten Nintendo, og Kirby ble skapt av Masahiro Sakurai. Kirby er dog mest kjent for Nintendos *Super Smash Bros.*, som er et spill der Nintendo-karakterer fra ulike spill samles til kamp.

## Spillhistorie
Kirby har medvirket i følgende spill:
* *[[Kirby's Dream Land]]* (august 1992, Game Boy)
* *[[Kirby's Adventure]]* (mai 1993, Famicom/NES)
* *[[Kirby's Pinball Land]]* (november 1993, Game Boy)
* *[[Kirby's Avalanche]]* (februar 1995, Kirby's Ghost Trap in Europe, Super NES)
* *[[Kirby's Dream Course]]* (februar 1995, Super Famicom/Super NES)
* *[[Kirby's Dream Land 2]]* (mai 1995, Game Boy)
* *[[Kirby's Block Ball]]* (mai 1996, Game Boy)
* *[[Kirby Super Star]]* (september 1996, Kirby's Fun Pak in Europe, Super Famicom/Super NES)
* *[[Kirby's Star Stacker]]* (april 1997, Game Boy)
* *[[Kirby's Dream Land 3]]* (november 1997, Super Famicom/Super NES)
* *[[Kirby no Kirakira Kizzu]]* (februar 1998, Super Famicom/Super NES)
* *[[Kirby 64: The Crystal Shards]]* (juni 2000, Nintendo 64)
* *[[Kirby Tilt 'n' Tumble]]* (april 2001, Game Boy Color)
* ** (desember 2002, Game Boy Advance) (gjenskapt versjon av *[[Kirby's Adventure]]*)
* *Kirby Air Ride* (oktober 2003, GameCube)
* *Kirby & the Amazing Mirror* (oktober 2004, Game Boy Advance)
* *Kirby: Canvas Curse* (juni 2005, Nintendo DS)
* *Kirby: Squeak Squad* (desember 2006, Nintendo DS)
* *Kirby's Epic Yarn* (oktober 2010, Wii)
* *Kirby Mass Attack* (28. oktober 2011, Nintendo DS)
* *Kirby's Return to Dream Land* (25. november 2011, Wii)
* *Kirby: Triple Deluxe* (16. mai 2014, Nintendo 3DS)
* *Team Kirby Clash Deluxe* (13. april 2017, Nintendo 3DS)
* *Kirby's Blowout Blast* (6. juli 2017, Nintendo 3DS)
* *Kirby Battle Royale* (3. november 2017, Nintendo 3DS)
* *Kirby Star Allies* (18. mars 2018, Nintendo Switch)
* *Kirby and the Forgotten Land* (25. mars 2022, Nintendo Switch)
* *Kirby's Return to Dream Land Deluxe* (24. februar 2023, Nintendo Switch)
* *Super Smash Bros.* (april 1999, Nintendo 64)
* *[[Super Smash Bros. Melee]]* (desember 2001, GameCube)
* *[[Super Smash Bros. Brawl]]* (juni 2008, Wii)
* *[[Super Smash Bros. for Nintendo 3DS og Wii U|Super Smash Bros. for Nintendo 3DS]]* (oktober 2014)
* *[[Super Smash Bros. for Nintendo 3DS og Wii U|Super Smash Bros. for Wii U]]* (november 2014)
* *[[Super Smash Bros. Ultimate]]* (desember 2018, Switch)

## Referanser
Kai Gjelseth

**Kai Havig-Gjelseth** (født 1940) er en norsk grafisk designer, kalligraf, illustratør og fotograf. Han hadde stillingen som professor ved Statens håndverks- og kunstindustriskole. 

Gjelseth er utdannet ved Den Grafiske Højskole i København.

Han var ansatt ved Fakultet for design på Statens håndverks- og kunstindustriskole fra 1980 til 2010. Fra 1990 som førsteamanuensis og senere som professor. 

Han har arbeidet med typografi, logoer, bokdesign, frimerker, skilt, filmplakater, utsmykninger og annet, deriblant bokstavene i steingulvet på Oslo lufthavn. I 1966 reiste han til Midtøsten som nyutdannet grafisk designer og har siden reist til Den arabiske halvøya over tretti ganger. Han har også reist over store deler av India og flere steder i Afrika.

I 2004 gav han ut barneboka *Zoo logisk : rare dyr i mange land*.

Han mottok Klassikerprisen under Grafills Visuelt-arrangement i 2010.

## Familie
Kai Gjelseth er sønn av visesangeren og reklametegneren Yukon Gjelseth.
## Referanser
Anne Merete Bull

**Anne Merete Bull** (født 1950) er en norsk sykepleier, nødhjelpsarbeider og rådgiver for Norges Røde Kors.

Bull har vært helsesøster, pleie- og omsorgssjef og politiker i Sykepleierforbundet. I tre perioder var hun fylkesleder i Oslo. På slutten av 1990-tallet meldte hun seg til tjeneste for Norges Røde Kors. Første oppdrag var på et feltsykehus i en flyktningleir for kosovoalbanere i Makedonia. Etter Kosovokrigen var hun ett år i Kosovo. I mellomtiden var hun i Tyrkia etter i jordskjelvet i İzmit. Siden var hun i Palestina og to år i Irak. Her hjalp hun Iraks Røde Halvmåne med å bygge ut et stort hjelpenettverk, slik at de bedre kunne stå på egne bein og takle de mange humanitære oppgavene i landet. Hun har også vært i Jemen samt vært involvert i aids-problematikken i Afrika.

Bull har også vært engasjert i den norske Palestinakomiteen og i 2020 ble hun valg til organisatorisk nestleder for komiteen.

Hun har vært bidragsyter i boka *Sykehjemsmedisin for sykepleiere og leger* fra 2007. Boka tar utgangspunkt i, drøfter og beskriver standarder og prosedyrer som kan sette sykehjemmet i stand til å håndtere faglige, etiske og juridiske utfordringer på en god måte.

## Familie
Hun ble gift i 1971. Ekteskapet ble senere oppløst.

## Referanser
Georg Hackl

**Georg Hackl** (født 1966) er en tysk aker som har vunnet flere olympiske gull og verdensmesterskap. 

Hackl har vunnet tre OL-gull og to sølv fordelt på fem vinterolympiader i perioden 1992 til 2002. Han har deltatt i fem vinterolympiader; 1988 i Calgary, 1992 i Albertville, 1994 i Lillehammer, 1998 i Nagano, 2002 i Salt Lake City og 2006 i Torino.

Han ble verdensmester ti ganger, tre i ener for menn og sju i mixed: 1989 i Winterberg i ener, 1990 i Calgary i ener, 1991 i Winterberg mixed, 1993 i Calgary i mixed, 1995 i Lillehammer i mixed, 1997 i Innsbruck i ener, 2000 i St. Moritz, 2001 i Calgary, 2003 i Sigulda og 2005 i Park City i mixed.

Han la opp i 2006, etter Torino-OL.

## OL-medaljer
* 1992  Albertville -  **Gull** i aking, ener menn  Tyskland 
* 1994  Lillehammer -  **Gull** i aking, ener menn  Tyskland 
* 1998  Nagano -  **Gull** i aking, ener menn  Tyskland 
* 1988  Calgary -  Sølv i aking, ener menn  Vest-Tyskland 
* 2002  Salt Lake City -  Sølv i aking, ener menn  Tyskland

## Se også
* Liste over mestvinnende vinterolympiere

## Referanser


## Eksterne lenker
*
Leif Nøttestad

**Leif Nøttestad** (født 1967) er en norsk biolog og forsker med marine økologiske systemer som spesialområde. Han er ansatt som forsker ved Havforskningsinstituttet og som professor II ved Universitetet i Bergen. 

Nøttestad er utdannet ingeniør i teknisk miljøvern/akvakultur ved Høgskolen i Stavanger i 1989. Han tok cand. mag. i generell biologi ved Universitetet i Bergen i 1991 og ble cand.scient. i fiskeribiologi samme sted i 1994. I 1999 ble han dr.scient. i marine økologiske systemer med avhandlingen «Spatial aspects of life cycle adaptation in adult herring».

Han ble ansatt om ingeniør ved International Research Institute of Stavanger i 1990. I 1995 ble han ansatt som NFR-stipendiat ved Institutt for Fiskeri- og Marinbiologi (IFM) og i 1998 ble han ansatt som forsker ved Havforskningsinstituttet. I tillegg har han siden 2016 hatt stillingen som professor II ved Institutt for biovitenskap ved Universitetet i Bergen. 

Nøttestad har forsket på en rekke områder ved Havforskningsinstituttet. Dette inkluderer ulike makrellarter (som nordøstatlantisk makrell, hestmakrell og makrellstørje), økosystem prosesser med spesiell fokus på pelagisk fisk som sild og makrell, stimadferd og komplekse systemer, utbredelse, adferd og økologi hos hval og delfiner, sonar- og ekkolodd-studier av in-situ predator-bytte forhold (sjøpattedyr-pelagisk fisk-byttedyr) i marine økosystem, og popularisering og formidling av marin forskning. Han har skrevet flere vitenskapelige artikler.

Nøttestad har vært medforfatter på boka *Vill etter krill : på ekspedisjon med G.O. SARS til Sørishavet* (2009).

## Referanser
Modulering

:*Se også: [[Modulasjon]], koding av informasjon på en bærebølge.*
Å **modulere** vil si å endre tonearten i løpet av gjennomspillingen av et musikkstykke. En kjent form for modulering (Melodi Grand Prix-modulering) er å flytte tonearten en hel tone opp. Dette vil i mange tilfeller ha mye å si for følelsen den som hører på sitter igjen med, da de ulike toneartene har ulik karakter, og fordi en høyere toneart oppleves som mer intens.

En vanlig måte å modulere på er ved å gå via den nye toneartens dominant. Dominantens ledetoner fører inn til den nye tonikaen, og overgangen oppleves naturlig.

Modulering brukes i mange sammenhenger hvor en vil løfte sangen. Den tyske sangen *Danke* løftes for hvert vers en synger. I norske kirker er det vanlig å modulere fra salme til liturgi, for eksempel ved at salmen slutter i A-dur eller B-dur, mens liturgien fortsetter i F-dur eller G-dur. Da må organisten modulere for at liturgen skal høre hvilken tone han skal treffe i ny toneart. 

## Eksterne lenker
* ''Danke'' med noter PDF
Fats Navarro

**Theodore «Fats» Navarro jr.** (født 24. september 1923 i Key West i Florida i USA, død 7. juli 1950 i New York City) var en amerikansk jazzmusiker (trompet), i sin korte karriere kjent som en av de ypperste på sitt instrument og tidlig utøver av hard bop.

## Liv og virke
### Bakgrunn
Han var av afrikansk-spansk (kubansk)-kinesisk opphav, lærte piano (1929) og trompet (1936), samt saksofon, og spilte blant annet med skolekameraten Idrees Sulieman.  

### Karriere
I 1941 ble han med i Sol Allbrights band i Orlando, turnerte Cincinnati og Ohio, der han ble ledende trompetist i Snookum Russels band i Indianapolis (1941–42) sammen med blant andre J.J. Johnson. Deretter var han andretrompetist i Andy Kirks orkester (i Kansas City) en kort tid (1943), før Billy Eckstine inkorporerte ham som frontfigur (1945–46) etter Dizzy Gillespies avgang.

I New York var han fra 1946 (i noen grad i konkurranse med Dizzy Gillespie) en mye brukt medspiller på innspillinger, blant annet med Kenny Clarke, Dexter Gordon, Coleman Hawkins, Benny Goodman, Bud Powell og Tadd Dameron, samt å finne på Jazz at the Philharmonic (JATP) i Carnegie Hall.  Navarro var i sine to siste år å finne i Lionel Hamptons og Tadd Damerons besetninger.

Årene 1947-48 representerte et høydepunkt i hans virke, noe som kan høres på flere innspillinger i Navarros navn; hans siste innspilling våren 1950 var live fra Birdland med Charlie Parker og Bud Powell.

Appetitt og kroppsform ga ham tilnavnet «Fats», hans høye stemmeleie gjorde ham også kjent under navnet «Fat Girl».  Navarros helse var tidlig sterkt svekket grunnet stort forbruk av heroin.  

Hans tidlige død var fremprovosert av tuberkulose.

## Referanser


## Eksterne lenker
* 
* 
* 
*  fanside har kronologisk oversikt over liv og virke
*  jazztrumpetsolos.com med ytterligere bilder og historikk
Josef Fares

**Josef Fares** (født 1977) er en svensk filmregissør, manusforfatter og spillutvikler kjent for filmer som ''Jalla Jalla!'' og *[[Kopps]]*. Etter 2010 har han i økende grad konsentrert seg om å skape og utvikle videospill.

## Biografi
Fares har assyrisk bakgrunn og kom fra Libanon til Örebro i Sverige som tiåring. Etter videregående studerte han filmregi på Dramatiska institutet. 

Fares debuterte som regissør i 1996 med kortfilmen *Gangstaz n Cash*, som handler om en mann fra Örebro som en dag plutselig kommer over en bagg full av penger som visstnok tilhører den italienske mafia. Historien fortelles gjennom flashback samtidig som hovedkarakteren Abdi gjenforteller hele dagen sin til en kamerat. Etter det har han gjort seg særlig bemerket med spillefilmer som *[[Jalla! Jalla!]]* (2000), *[[Kopps]]* (2003) og *[[Zozo]]* (2006). Han har foruten dette hatt små biroller på film og TV.

I 2013 utviklet og regisserte han sitt første videospill, **', i samarbeid med det svenske spillutviklerselskapet [[Starbreeze Studios]]. Han har siden etablert sitt eget spillselskap [[Hazelight]].

I 2006 mottok han [[Nordisk råds filmpris]] for ''[[Zozo]]''.

== Familie ==
Han er sønn av Jan Fares og bror til den svenske skuespilleren [[Fares Fares]], som hadde en av hovedrollene i filmen ''Kopps''. Også hans far har medvirket i noen av hans filmer.

== Utgivelser ==
=== Film (Regi og manus) ===
* 1996 ''Gangstaz n Cash'' (kortfilm)
* 2000 ''[[Jalla! Jalla!]]''
* 2002 ''Kom Då!'' (kortfilm)
* 2003 ''[[Kopps]]''
* 2005 ''[[Zozo]] ''
* 2010 ''[[Fatter'n]]'' (''Farsan'')

=== Videospill ===

* 2013 **'
* 2018 *[[A Way Out (videospill)|A Way Out]]*
* 2021 *[[It Takes Two (videospill)|It Takes Two]]*
* 2025 *[[Split Fiction (videospill)|Split Fiction]]*

## Referanser


## Eksterne lenker
*
Pedro Lascuráin Paredes

**Pedro José Domingo de la Calzada Manuel María Lascuráin Paredes** (født mai 1856, død 21. juli 1952) var president i Mexico i omtrent 45 minutter den 18. februar 1913. Han er dermed historiens kortest sittende president uansett land. Det eneste han utførte som president var å utnevne Victoriano Huerta til minister for deretter å selv fratre. Huerta tok deretter over som president. Lascurain var utenriksminister i den perioden da Francisco I. Madero var president.

## Referanser


## Eksterne lenker
*
Nathalie Nordnes

**Nathalie Nordnes** (født 1984) er en norsk musiker og sanger som albumdebuterte i 2003.

Nordnes har fra barneskolen av sunget i forskjellige kor og tatt pianotimer. Da hun var 14 år skrev hun sin første låt, «Between Sheets». Hun begynte etterhvert å spille inn låter i studioet til den bergenske produsent-duoen Kato Ådland og Hans Petter Gundersen. Etter vel ett år ble hun kjent med plateselskapssjefen Per Eirik Johansen i Virgin/EMI som lot seg imponere. Nordnes delte Sondre Lerches støtteapparat, og på Spellemannprisen i mars 2002 sang hun duett med ham på «Modern Nature». Det var her hun ble introdusert for det store publikum.

Nordnes albumdebuterte i 2003 med *Hush Hush* og har siden utgitt tre album. 

Hun har utgitt lite etter 2011 og har siden jobbet som lærer i spansk- og engelsk.

## Diskografi
* *Hush Hush* (Virgin – 2003)
* *Join Me In The Park* (Virgin – 2005)
* *Letters* (Oliver Records/Bonnier Amigo – 2009)
* *N.N.* (2011)

## Referanser
Podmoskovnye vetsjera

**Podmoskovnye vetsjera** (russisk: *Подмосковные вечера*, på norsk: **Moskva-kvelder** eller **Moskva-netter**) er en av de russiske sangene som er best kjent utenfor Russland.

Sangen ble skrevet av de to veletablerte låtskriverne Vasilij Solovjov-Sedoj og Mikhail Matusovskij, men de ble ikke enige om tittelen. Solovjov-Sedoj som var fra Leningrad, insisterte på at sangen skulle kalles «Leningradkvelder» snarere enn «Moskvakvelder». Sangen ble for alvor kjent i Russland i 1955 da den unge skuespilleren Vladimir Trosjin sang sangen i en film fra 1955. Året etter ble sangen adoptert som kjenningsmelodien for Verdensungdomsfestivalen i Moskva og ble dermed spredt rundt om i verden. Sangen ble særlig populær i Kina.

Den statseide kringkasteren i Sovjetunionen, *[[Russlands stemme|Radio Moskva]]*, tok sangen som sin kjenningsmelodi i 1964, og den ble spilt som instrumental ved innledningen til hver nyhetssending og etter informasjon om frekvensendringer.

En dixielandversjon med britiske Kenny Ball and his Jazzmen under tittelen «Midnight in Moscow» var meget populær i 1961. Jazzmusikeren Jan Johansson ga ut en versjon i 1967, «Kvällar i Moskvas förstäder» på albumet *Jazz på ryska*.

## Tekst i norsk oversettelse
Juul Hansen har skrevet en norsk oversettelse med tittelen «Moskva-netter». Her er gjengitt første og fjerde vers:


Nattens teppe senkes når dagen dør,
hyller oss i drømmenes slør.
Kjære, la oss bli til sol går opp på ny
og først skilles ved morgengry.
Kjære, la oss bli til sol går opp på ny
og først skilles ved morgengry.

Byen våkner opp det blir dag igjen,
men jeg ber deg huske, min venn,
år kan svinne hen, men aldri glemmer jeg
sommernettene med deg.
År kan svinne hen, men aldri glemmer jeg
sommernettene med deg.


### Innspillinger

Arrangør på Høilands innspilling var Carsten Klouman.

## Referanser


## Eksterne lenker
* Oversettelse av russiske sanger (engelsk)
* Russisk og engelsk tekst
* Moscow Nights (med noter)
* Kinas president synger «Moskvakvelder»
Valentyna Sjevtsjenko

**Valentyna Jevhenivna Sjevtsjenko** (ukrainsk Валентина Євгенівна Шевченко, født 2. oktober 1975) er en ukrainsk tidligere langrennsløper.

Hun debuterte internasjonalt i 2000. Hennes beste sesong var 2003/2004, da hun kom på tredjeplass sammenlagt i verdenscupen.

Hennes beste OL-plassering er en femteplass på 30&nbsp;km klassisk fra OL 2002 i Salt Lake City. I VM-sammenheng er femteplassen på 10&nbsp;km klassisk i VM 2009 i Liberec hennes fremste prestasjon.

Hun endte på tredjeplass i den første Tour de Ski (2006/2007).

## Referanser


## Eksterne lenker
*
Jon Åge Tyldum

**Jon Åge Tyldum** (født 26. oktober 1968 i Snåsa) var en av verdens beste skiskyttere på starten av 1990-tallet.

Han vant verdenscupen sammenlagt i 1992 og 1995. I 1992 vant han ikke et eneste verdenscuprenn, mens det ble én seier i 1995-sesongen. Tyldum vant også én gull-, fem sølv- og én bronsemedalje i VM, hvor to medaljer var på individuelle distanser.

I 1998 la Tyldum opp skiskytterkarrièren.

## Meritter
### [[Skiskyting under Vinter-OL|Olympiske leker]]

### [[VM i skiskyting|Verdensmesterskap]]

## Verdenscupseire

## Referanser


## Eksterne lenker
*
Idrees Sulieman

**Idrees Sulieman** (født **Leonard Graham** 27. august 1923 i St. Petersburg, Florida, død 25. juli 2002 samme sted) var en amerikansk jazzmusiker som spilte trompet og altsaksofon, kjent som tidlig bebop-utøver og fra lengre opphold i Skandinavia.

Etter å ha spilt med Fats Navarro i skoledagene, var han i «Carolina Cotton Pickers» (1939–43) og Earl Hines' orkester (1943–44) før han etablerte seg i New York som en del av det gryende bebop-miljø.  Der samarbeidet han på innspillinger med Mary Lou Williams  og Thelonious Monk (1947), samt spilte i orkestre ledet av Count Basie, Cab Calloway og Lionel Hampton.
Han antok navnet **Idrees Dawud ibn Sulieman** etter å ha konvertert til islam.
Han var bosatt i Stockholm (1961–64) og København (1964–82) og spilte bl.a. med Radiostorbandet under Thad Jones, såvel som andre amerikanere på Europaopphold, Don Byas, Bud Powell og Kenny Clarke.

Sulieman var gift med vokalist og perkusjonist Jamila Sulieman.  Paret utga *The camel* (1964) der
svenske musikere, samt norske Ole Jacob Hansen medvirket.  Etter hans død skrev Ray Pitts omtalen *Idrees Sulieman og omstændighederne. I anledning af trompetistens død*, utgitt i Jazz Special (2002), bl.a. med refleksjoner rundt Suliemans opphold i Oslo.

## Referanser


## Eksterne lenker
* jazzhouse.org har en kort nekrolog
* online.no/trfinne med bilde av J. Sulieman fra Randi Hultins jazzhjem
Panter

**Panter** er en fellesbenevnelse som refererer til store kattedyr som har sort eller tilnærmet sort i pels, noe som forårsakes av melanisme (som er det motsatte av albinisme). Selv om melanisme kan opptre hos flere kattearter refererer begrepet *sort panter* kun til sorte individer hos tre av artene:

* Jaguar
* Leopard
* Puma

## Eksterne lenker
*
Fylkesvei 7636

**Fylkesvei 7636** går mellom Bitterstad i Hadsel og Frøskeland i Sortland. 

Veien går langs Langøysundet og Eidsfjordens østside. Hele veien har asfaltdekke, etter at veien ble oppgradert sommeren 2009. Til da hadde det vært grusvei mellom Sildpollen og Straumfjorden.

Strekningen mellom Bitterstad og Sandnes var en del av daværende riksvei 19 fram til Hadselbrua ble åpnet 1. juli 1978.

Frem til 2019 hadde veien betegnelsen fylkesvei 885 (Nordland).

## Kommuner og knutepunkter

 

 

 

## Referanser




## Eksterne lenker
* Vegvesenets vegkart 
* 
*
Kari Slaatsveen

**Kari Slaatsveen** (født 1963) er en norsk journalist, programleder, underholder og radioskaper. Hun var ansatt i NRK mellom 1989 og 2017 og medvirket i radioprogrammer som *[[Irma 1000]]*, *[[Holger Nielsens Metode (radioprogram)|Holger Nielsens metode]]* på NRKP3, *Kveldsmat*, *Englefjes*, *Helgeland,* *Fru Larsen* og *Kari og Silje, hvem ellers?* på NRK P13 og *[[20 spørsmål]]* og *[[Reiseradioen]]* på P1. Mest kjent er hun fra *[[Irma 1000]]* som hun også var med på å skape.

Hun har også gjort ting på TV og var i flere år fast deltaker i ''Løvebakken'' på NRK1. I 2004 ledet hun faktaserien *Mellom nytelse og smerte* på NRK1. Serien ble vist i flere land og vant «The City of Basel Prize» for verdens beste skole- eller undervisningsfjernsynsprogram for 2004.

Slaatsveen har i flere år skapt sceneforestillinger sammen med Ingrid Bjørnov, flere av dem i samspill med Kringkastingsorkesteret og dirigent Christian Eggen. Slaatsveen og Bjørnov har også laget forestillingen Julesanatoriet, som dukker opp med jevne mellomrom.

Slaatsveen vokste opp på Nesodden og Eidsvoll i Akershus. Hun har utdanning fra Universitetet i Oslo og fra Journalisthøgskolen.

Hun ble kåret til *Årets programleder i radio* i 2005 og fikk Riksmålsforbundets Lytterpris i 2006.

## Referanser


## Eksterne lenker
* 
*  Presentasjon på nrk.no
*  https://www.karislaatsveen.no/
*  http://karislaatsveen.libsyn.com/1-vi-sykler-ergo-sum
*  https://backstage.no/artister/karislaatsveen/
Edi Hauser

**Eduard «Edi» Hauser** (født 1948) er en sveitsisk tidligere langrennsløper.

Hans fremste meritt er tredjeplassen på 4&nbsp;x&nbsp;10&nbsp;km stafett under OL 1972 i Sapporo.

Han kom på tredjeplass sammenlagt i den første uoffisielle verdenscupen i sesongen 1973/74, etter Ivar Formo og Juha Mieto.

## Eksterne lenker
*
Fylkesvei 7552

**Fylkesvei 7552** går mellom Skar og Dragvika i Evenes kommune i Nordland.

Frem til 2019 hadde veien betegnelsen fylkesvei 721 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
* 
* Hurtigbåt – Nordre Nordland (Nordland fylkeskommune)
Fylkesvei 7630

**Fylkesvei 7630** går mellom Trivatnet ved Raftsundbrua i Hadsel og Holand i Vågan kommune i Nordland. Veien følger Raftsundets østside. Fergestrekningen Hanøy–Digermulen følger også Raftsundet.

## Historie
Veien mellom Digermulen og Kongselv ble åpnet i 1976. Fra Kongselv var det fergeforbindelse til Hanøy og Kaljord. Da første del av Lofotens fastlandsforbindelse, E10, ble åpnet fra Fiskebøl til og med Raftsundbrua i 1998, ble fylkesveien langs Raftsundet bygd videre fra Kongselv til Raftsundbrua, og bygdene på østsiden av Raftsundet fikk dermed fergefri veiforbindelse til Svolvær.

Fergeforbindelsen fra Digermulen til Finnvika på Stormolla ble åpnet i 2001, etter at det var blitt bygd vei på vestsiden av Stormolla. Før det hadde det vært fergeforbindelse fra Digermulen til Svolvær via Ulvåg og Brettesnes på Stormolla.

Veien fra Holand til Storfjell sto ferdig i 1998.

Frem til 2019 hadde veien betegnelsen fylkesvei 868 (Nordland).

## Kommuner og knutepunkter

 

## Kilder (historiedelen)
*Digermulen.de: Historie 
*NRK Nordlands fylkesleksikon: Raftsundet

## Referanser




## Eksterne lenker
Audhild Skoglund

**Audhild Skoglund** (født 1970) er en norsk folklorist, forsker, skribent og sakprosaforfatter. Hun har særlig jobbet med kontroverser innen religionsfeltet.

Skoglund er cand.philol. i religion og populærkultur fra Universitetet i Oslo (1997). Hovedfagsoppgaven hadde tittelen «Stjernemennesker: moderne folkelig religiøsitet betraktet ut fra forestillingen om reinkarnasjon fra andre planeter».

Hun har vært ansatt som forsker ved Nasjonalt kunnskapssenter om vold og traumatisk stress (NKVTS) lokalisert på Ullevål universitetssykehus. Hun har bakgrunn som redaktør og journalist, og har arbeidet som musikkskribent i musikkavisa *[[Puls (avis)|Puls]]*, journalist i *[[Dagbladet]]* og i *[[Nettavisen]]*. I mai 2008 begynte hun som redaktør av Universitetsavisa (nettavis) ved NTNU i Trondheim. I tillegg til sine bøker har hun ellers vært aktiv med kronikker, kommentarstoff og nyhetsmeldinger.

Skoglund meldte seg ut av statskirken da hun var 19 år. Flere år senere meldte hun seg inn i Human-Etisk forbund.

Hun har vært bosatt i Narvik, Oslo, Praha og Trondheim. Hun giftet seg i 2020.

## Publikasjoner
I 1999 utgav hun boka «*Jakten på en indre gud*». Den handler om ulike New Age-fenomener i det moderne samfunnet vårt og forsøker å granske også hvorfor stadig færre tror på Gud og tradisjonelle kristne dogmer som himmel og helvete. I boka skriver hun vider at «ved å flytte gudsbildet fra de himmelske sfærer til menneskets indre, blir ikke mennesket lenger offer for Guds luner, men styrer sin skjebne og sitt liv selv - noe som står i kontrast til kristendommens gudsbilde».

Hun er også er en av hovedforfatterne av den norske rapporten «*Religiøse grupper og bruddprosesser*», også kalt *Sektrapporten*, fra 2008, bestilt av Barne-, likestillings- og inkluderingsdepartementet, og utarbeidet av Nasjonalt kunnskapssenter om vold og traumatisk stress (NKVTS). Hun vurderte imidlertid å trekke sitt navn fra rapporten, som hun mener ble betydelig omskrevet av andre, og at den gjenspeiler mye av de norske fordommene mot religiøst mangfold. Hun mener dette var et bevis på "bestilt forskning", og at premissene allerede var lagt før arbeidet kom i gang ("sekt=overgriper, sektmedlem=traumatisert offer. Det vi skulle finne var hjelpetiltak").

I 2011 lanserte hun boka *Sekter* på Humanist forlag. Her gjennomgår hun forskjellige religiøse bevegelser, også de mest ytterliggående sektene som har resulterte i menneskelige tragedier. Hun gjennomgår også forskjellige lands "sektrapporter" og viser til den utvikingen av disse rapportene som har funnet sted (første- og andregenerasjonsrapporter). 

I 2013 utgav hun *Sinte hvite menn* på Humanist forlag. Her forsøker hun å gå nærmere inn på historien, ideologien og psykologien til kjente og mindre kjente soloterrorister slik som Timothy McVeigh, John Ausonius (Lasermannen), Peter Mangs, Ted Kaczynski og Anders Behring Breivik. Hun forsøker å finne det som skiller en voldelig terrorist fra en alminnelig ekstremist. 

Hun har også skrevet en rekke artikler for Human-Etisk Forbunds. 

## Referanser
Fylkesvei 7556

**Fylkesvei 7556** går mellom Elvemo i Tjeldsund og Evenesmark i Evenes.

Strekningen ble fastlagt 2019, og består av de tidligere fylkesvei 116 (Troms) og fylkesvei 724 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Possessed

**Possessed** er et amerikansk thrash/death metal-band. De ble stiftet i El Sobrante i California i 1983. Possessed ble oppløst i 1993 etter at Jeff Becerra ble skutt og lam fra livet og ned. Han har siden sittet i rullestol. I 2007 ble det klart at Jeff Becerra skulle spille på Wacken Open Air under navnet Possessed, sammen med medlemmene fra bandet Sadistic Intent. Possessed framtid ellers er uviss.

De inspirerte mange nye band innenfor thrash-, death- og black metal-genren. Mange norske black metal-band fra 1990-årene var inspirert av blant andre Possessed. Selv var de inspirert av band som Black Sabbath, Motörhead og Venom. Deres mest kjente plate er *Seven Churches* fra 1985.

## Medlemmer
### Medlemmer

* Jeff Becerra – vokal (1983-–1988, 2007) (også bass 1983–1988)
* Emilio Marquez – trommer (2007–)
* Ernesto Bueno – gitar (2007–)
* Rick Cortez – gitar (2007–)
* Bay Cortez – bass (2007–)

### Tidligere medlemmer
;Vokalister
* Barry Fisk (1983)

;Gitarister
* Brian Montana (1983–1984)
* Larry LaLonde (1984–1988)
* Mark Strausberg
* Dave Couch (1990)
* Mike Torrao (1983–1993), også vokal (1991–1993)
* Mike Hollman (1993)

;Trommeslagere
* Mike Sus (1983–1988)
* Chris Stolle (1990)
* Walter Ryan (1991–1993)

;Bassister
* Bob Yost (1991–1992)
* Paul Perry (1993)

## Diskografi
### Studioalbum
* *[[Seven Churches]]* (1985)
* *[[Beyond the Gates]]* (1986)
* *[[The Eyes of Horror]]* (EP) (1987)
* *[[Ashes From Hell]]* (EP) (2006)
* *[[Revelations of Oblivion]]* (2019)

### Konsertalbum
* *[[Agony In Paradise]]* (2004)

### Samlealbum
* *[[Victims of Death]]* (1992)

### Video
* *[[Possessed by Evil Hell]]* (2007)

## Eksterne lenker
* 
*
Jan Omdahl

**Jan Omdahl** (født 1961) er en norsk musikk-journalist, forfatter, foredragsholder og internett-pioner. I midten av 1990-årene var han med på å etablere flere av Norges ledende nettselskaper.

Omdahl har noe studier innen statsvitenskap ved Universitetet i Oslo.

Han startet yrkeskarrieren som journalist i musikk-avisa *[[Beat (magasin)|Beat]]* (1985–1988). Deretter *[[Arbeiderbladet]]* (1988–1990) og redaktør i miljøtidsskriftet *[[Bellona|Bellona Magasin]]* (1990–1993)*.* I 1993 begynte han som journalist i *[[Dagens Næringsliv]]*. Her dekket han blant annet fremveksten av Internett og det digitaliserte mediesamfunnet. Dette fant han så fascinerende at han i 1996 sa han opp jobben for å være med på å etablere flere av Norges ledende nettselskaper. Han var kreativ leder og strategisk rådgiver i konsulentselskapet Razorfish (1996–1999) og portalsjef og ansvarlig redaktør for nettportalen Spray (1998–2000). Etter en periode som frilansskribent med flere bokprosjekter og faste oppdrag for blant andre *Dagens Næringsliv*, *VG* og VG Nett ble han ansatt som internett- og mediekommentator i Dagbladet.no og DB Medialab.  

Omdahl har skrevet flere bøker. Blant annet *Den vakreste kvinnen i verden –  reisebrev fra nettverkssamfunnet* (2003). Denne handler om hvordan det nye nettverkssamfunnet påvirker makt, kultur og menneskelig identitet. Samme år ga han også ut matboka *Farlig Godt - fortellinger om verdens beste råvarer*, sammen med Torgrim Eggen. I 2004 gav han ut *The Swing Of Things*, en biografi om pop-gruppa a-ha.

Han er medlem av Norsk Faglitterær Forfatterforening (NFF) og Norsk Journalistlag (NJ). 

## Bibliografi
* 2003: *Den vakreste kvinnen i verden –  reisebrev fra nettverkssamfunnet,* essays, Press (2001)
* 2004: *Farlig Godt* (medforfatter) essays, Press (2004)
* 2004: *The Swing of Things*, biografi om a-ha, Press (2004)
* 2009: *Den beste låta* (bidragsyter), musikkbok, Cappelen Damm (2009)

## Referanser
Norges Bokseforbund

**Norges Bokseforbund** (**NBF**) organiserer all amatørboksing i Norge. Dette betyr at forbundet skal organisere ordinær boksing og diplomboksing. Norges Bokseforbund kan ikke organisere proffboksing i Norge fordi dette er forbudt ved lov og kan straffes rettslig hvis det utføres. 

Forbundet er et av særforbundene i Norges idrettsforbund og olympiske og paralympiske komité. Norges bokseforbund er også medlem av Det internasjonale bokseforbundet (AIBA). Forbundet holder til på Ullevaal Stadion, sammen med flere andre kampsporter. 

## Stiftelse og opphav
Den første bokseklubben i Norge ble stiftet i 1909, og het Kristiania Boxeklub.
Det første norgesmesterskapet ble også arrangert fra samme år 19. til 20. desember av Kristiania Boxeklub, med fem vektklasser. Fra og med 1920 har det blitt arrangert NM hvert år med unntak av 1910–1911, da boksing var forbudt av politiet i Christiania og i krigsårene 1941–1945. 

Det første norgesmesterskapet i junior ble arrangert fra 26. til 28. januar i 1929 i Oslo med åtte forskjellige vektklasser.

Forløperen til Norges Bokseforbund het Norges Atletforbund og ble stiftet i 1913, dette forbundet organiserte også bryting. Fra 1920 fikk de to idrettene hvert sitt forbund og Norges Bokseforbund ble stiftet. Fra 1989 ble det åpnet for kvinneboksing i NM. Helga Risøy og senere Cecilia Brækhus har gjort seg bemerket i profesjonell boksing for kvinner.

## Klubber og utøvere
I Norge er det ca. 65 aktive klubber, med ca. 4100 medlemmer, men kun (ca.) 240 av disse er aktive utøvere med startbøker. Hver av disse klubbene er medlem av en boksekrets.

Norske utøvere som representerer landslaget og NBF:
* Glodi Eneste
* Joacim Sliwa

## Norske regler
Se også NBFs Håndbok 2004-2007 for mer utfyllende regler.

*For norske amatørboksere gjelder følgende (alders)klasser: 
**Ungdom (14-16 år) 
**Junior (17-19 år)
**Senior (20-34 år). 
Det er ikke tillat å bokse ordinær boksing i Norge etter fylte 34 år. 

*Innenfor hver av disse aldersklassene er det også vektklasser
**Senior og Junior
**Kvinner og Ungdom

*For å kunne delta på stevner og bokse kamper er det påbudt med den norske utgaven av internasjonal startbok. Dette gjelder alle aktive utøvere og kan bestilles hos Bokseforbundet. I startboken skal en medisinsk kjennelse fra lege føres inn og vise at man er skikket for å bokse.

*Ved nasjonale stevner skal det for alle vektklasser benyttes minimum 10 oz hanske. Det skal også benyttes moderne hansker godkjent av AIBA.

## Eksterne lenker
* Norges Bokseforbund
* Knockoutloven
* NBFs Håndbok 2004-2007
* Norsk boksehistorie og utøvere

## Referanser
Mircea Cărtărescu

**Mircea Cărtărescu** (uttales IPA: /ˈmirt͡ʃe̯a kərtəˈresku/; født 1. juni 1956 i București) er en rumensk forfatter og universitetsprofessor.

Han skriver lyrikk og prosa inspirert av postmodernisme og neoromantikk. Cărtărescu underviser i litteratur ved Universitetet i București. 

## Bibliografi

## Premier og andre æresbevisninger
* *Giuseppe Acerbi* litteraturpremie, Italia (2005)
* Internasjonal litteraturpremie, Vilenica, Slovenia (2011) 
* Internasjonal litteraturpremie, Berlin (2012) 
* Internasjonal diktpremie, Novi Sad, Serbia (2013) 
* Internasjonal litteraturpremie *Spycher-Leuk*, Sveits (2013)
* Premien *La tormenta en un vaso*, Spania (2014)
* Premien *Euskadi de Plata*, San Sebastián (2014)
* Byen Leipzig sin premie for europeisk forståelse (2015)
* Østerrikes statspris for europeisk litteratur (2015)
* *Gregor von Rezzori* premien, Firenze, Italia (2016) 
* *Leteo-*premien, Spania, 2017
* Æresdoktorgrad, Universitetet «George Bacovia», Bacău, Romania
* Æresdoktorgrad, Universitetet «Ovidius», Constanta, Romania
*Æresdoktorgrad, Babeș-Bolyai-universitetet, Cluj, 2018
*Prix Millepages, 2019
*Prix Transfuge, 2019 

## Oversettelser til norsk
* På norsk finnes dessuten essaysamlingen *Europa er formet som hjernen min* (Gasspedal, 2008).
* Alle oversettelsene er gjort fra rumensk av Steinar Lone. Romanene kommer ut på forlaget Bokvennen. 

## Referanser
Bedriftsforsamling

**Bedriftsforsamling** (**BF**) er et organ som i Norge er obligatorisk i aksjeselskaper og allmennaksjeselskaper som har mer enn 200 ansatte. Andre aksjeselskaper kan vedta å opprette en bedriftsforsamling om ønskelig. To tredjedeler av bedriftsforsamlingen velges av generalforsamlingen, resten av og blant de ansatte. Dersom selskapet har en bedriftsforsamling vil denne overta enkelte oppgaver som ellers ligger til generalforsamlingen eller styret.

## Kompetanse

Organets oppgave er å føre tilsyn med styrets og daglig leders forvaltning av selskapet. Den har myndighet til følgende:
* Gi uttalelse om styrets forslag til årsregnskap, samt godkjenne disponering av resultat
* Innenfor rammene av styrets forslag kan bedriftsforsamlingen fastsette det høyeste beløpet som kan utdeles som utbytte
* Fastsette det høyeste beløp som kan avgis som konsernbidrag, men dette må ligge innenfor rammen av styrets forslag 
* Bedriftsforsamlingen velger selskapets styre og styreleder
* Bedriftsforsamlingen godkjenner styrets godtgjørelse
* Bedriftsforsamlingen kan iverksette undersøkelser
* Bedriftsforsamlingen har rett og plikt til å treffe avgjørelser hva gjelder: 
# Investering av betydelig omfang sett i forhold til selskapets ressurser
# Rasjonalisering og/eller omlegging av driften som vil medføre større endringer og omlegging av arbeidsstyrken
* Bedriftsforsamlingen kan gi styret anbefalinger i hvilken som helst sak.

## Sammensetning og valg
En bedriftsforsamling skal bestå av medlemmer som er valgt av både aksjeeierne på generalforsamlingen og av de ansatte i selskapet. Dersom generalforsamlingen ikke bestemmer noe annet, skal bedriftsforsamlingen bestå av 12 medlemmer. Antallet skal alltid være delelig med 3 (asal § 6-35 første ledd, jf. asl § 6-35). Generalforsamlingen velger 2/3 av medlemmene, mens de ansatte velger 1/3. Representanter for de ansatte må ha vært ansatt i selskapet i minst ett år. Det er i forskrifter gitt detaljerte regler om hvordan valget av de ansattes representanter til BF skal skje. 

Bedriftsforsamlingen velger selv en leder. Det kan ikke velges en leder som ikke selv er medlem av bedriftsforsamlingen. Valget kan heller ikke legges til andre organer. Godtgjørelse for medlemmer i bedriftsforsamlingen fastsettes av generalforsamlingen.
Whoracle

***Whoracle*** er et konseptalbum laget av det melodiøse death metal-bandet In Flames. Albumet ble gitt ut gjennom plateselskapet Nuclear Blast den 18. november, 1997. Alle sangene, utenom «Everything Counts», ble skrevet av bandet. Tekstene var skrevet av Niklas Sundin.

## Spor
# «Jotun» &ndash; 3:53
# «Food for the Gods» &ndash; 4:21
# «Gyroscope» &ndash; 3:26
# «The Hive» &ndash; 4:03
# «Dialogue with the Stars» &ndash; 3:00
# «Jester Script Transfigured» &ndash; 5:46
# «Morphing into Primal» &ndash; 3:05
# «Worlds within the Margin» &ndash; 5:06
# «Episode 666» &ndash; 3:45
# «Everything Counts» (cover av Depeche Mode &ndash; 3:17
# «Whoracle» &ndash; 2:44

## Musikere

* Anders Fridén &ndash; vokal, slagverk
* Björn Gelotte &ndash; trommer, slagverk, akustisk gitar
* Johan Larsson &ndash; bassgitar
* Glenn Ljungström &ndash; rytmisk gitar
* Jesper Strömblad &ndash; akustisk gitar, slagverk, keyboard
* Ulrika Netterdahl &ndash; kvinnelig vokalist på «Whoracle».

## Eksterne lenker
* Detaljer om albumet
* Musikktekster til albumet
* Informasjon om albumet
Hedvig Skonhoft Johannesen

**Hedvig Skonhoft Johannesen** (født 1971) er en norsk sosiolog. 

Johannesen har hovedfag i sosiologi. I 2015 tok hun en doktorgrad i kunnskapssosiologi ved Institutt for pedagogikk ved Universitetet i Oslo. Avhandlingen hadde tittelen «Yrkesfaglæreres kulturelle koder. En kvalitativ studie av yrkesfaglæreres kulturelle koder i skoledelen i utvalgte yrkesfaglige utdanningsprogram.»

Hun er ansatt som førsteamanuensis ved Institutt for yrkesfaglærerutdanning ved Oslomet. Her underviser hun og er veileder på master i yrkespedagogikk, praktisk pedagogisk utdanning for yrkesfag og på PhD-programmet i utdanningsvitenskap for lærerutdanning på Fakultet for lærerutdanning og internasjonale studier (LUI). Hun har tidligere hatt stillingen som høyskolelektor ved samme sted. Hun startet yrkeskarrieren som lektor i ungdomsskolen, hvor hun var ansatt i ett år. 

Johannesen har også deltatt i samfunnsdebatten og har over flere år stilt seg kritisk kongehuset og spesielt til kronprinsparets mye omtalte nettverk som ble kjent i midten av 2000-årene. I 2013 utgav hun debattboken *Nasjonal klassereise – Mette-Marit og politikkens abdikasjon*.

Hun har også sittet i styret til den norske avdelingen av Womens media watch. En organisasjon som ble opprettet av RadiOrakel og som har til hensikt å følge med på hvordan kvinner framstilles i mediene. Hun har også sittet i redaksjonen til et sosiologisk tidsskrift.

På 1990-tallet var hun politisk aktiv i Rød Ungdom.

## Referanser
Weta Digital

**Weta Digital** er et filmselskap som spesialiserer seg innen digitale filmeffekter. Det er lokalisert i Wellington i New Zealand og er et datterselskap av Weta Workshop, som lager spesialeffekter. Direktør Peter Jackson og Richard Taylor, med flere, grunnla Weta Digital i 1993 for å produsere de digitale filmeffektene til filmen *[[Heavenly Creatures]]*. Til dette arbeidet ble det bare brukt én datamaskin. Selskapet har vokst seg stort siden den gang. I dag er det velkjent og har medvirket i mange populære filmer. I juni 2006 ble deres beste datamaskin registrert som den 157. kraftigste i verden.

## Filmografi

**[[Avatar (film)|Avatar]]* (2009) ... Produserte visuelle effekter til filmen.
**[[Halo (film)|Halo]]* (2008) ... Produserte visuelle effekter til filmen.
**[[30 Days of Night (film)|30 Days of Night]]* (2007) ... Produserte visuelle effekter til filmen.
**[[The Waterhorse]]* (2007) ... Produserte visuelle effekter til filmen.
**[[Fantastic Four: Rise of the Silver Surfer]]* (2007) ... Produserte visuelle effekter til filmen.
**[[Eragon (film)|Eragon]]* (2006) ... Produserte visuelle effekter til filmen.
**[[X-Men: The Last Stand]]* (2006) ... Produserte visuelle effekter til filmen.
**[[King Kong (2005)|King Kong]]* (2005) ... Produserte visuelle effekter til filmen.
**[[I, Robot (film)|I, Robot]]* (2004) ... Produserte visuelle effekter til filmen.
**[[Van Helsing]]* (2004) ... Produserte visuelle effekter til filmen.
**[[Ringenes herre: Atter en konge (film)|Ringenes herre: Atter en konge]]* (2003) ... Produserte visuelle effekter til filmen.
**[[Game Over]]* (2003) (TV) ... Produserte visuelle effekter til filmen.
**[[Ringenes herre: To tårn (film)|Ringenes herre: To tårn]]* (2002) ... Produserte visuelle effekter til filmen.
**[[Ringenes herre: Ringens brorskap (film)|Ringenes herre: Ringens brorskap]]* (2001) ... Produserte visuelle effekter til filmen.
**[[The Price of Milk]]* (2000) ... Produserte visuelle effekter til filmen. (CGI)
**[[Contact (film)|Contact]]* (1997) ... Produserte visuelle effekter til filmen.
**[[Tidal Wave: No Escape]]* (1997) (TV) ... Produserte visuelle effekter til filmen.
**[[The Frighteners]]* (1996/I) ... Produserte visuelle effekter til filmen.
**[[Forgotten Silver]]* (1995) (TV) ... Produserte visuelle effekter til filmen.
**[[Heavenly Creatures]]* (1994) ... Produserte visuelle effekter til filmen.
*** – Hercules and the Lost Kingdom (1994) (TV) ... Produserte visuelle effekter til filmen.
**[[Jack Brown Genius]]* (1994) ... Produserte visuelle effekter til filmen.
**[[Loaded (film)|Loaded]]* (1994) ... Produserte visuelle effekter til filmen.

## Referanser

## Eksterne lenker
*
Hvit stokk

**Hvit stokk** er et hjelpemiddel for mange mennesker som er sterkt svaksynte eller blinde. Den fungerer både som et rent teknisk mobilitetshjelpemiddel, og som et høflig signal til omverdenen om at personen som bærer den er synshemmet.

Stokken fungerer ved at den synshemmede holder den foran seg, og lar den advare om hindringer som fortauskanter, hull i bakken og lignende. De mest kjente teknikkene er pendelteknikk hvor man lar stokken pendle fra side til side, slik at den – når man går – alltid er ved siden av foten som er fremst, og foran den som er bakerst, og diagonalteknikk ved at stokken holdes diagonalt opp foran, og er dermed til beskyttelse for hindringer som står opp fra bakken. 

## Historie
Blinde mennesker har brukt stokk som hjelpemiddel for å bevege seg i århundrer, men det var ikke før rett etter den første verdenskrig at den hvite stokken ble introdusert.

I 1921 følte James Biggs, en fotograf fra Bristol i England som var blitt blind etter en ulykke, seg ukomfortabel med mengden av trafikk rundt huset sitt slik han fikk stokken sin malt hvit for å bli mer synlig.

I 1931 lanserte Guilly d'Herbemont i Frankrike en nasjonal bevegelse med den hvit stokken som støtte for blinde mennesker.

I noen land brukes forskjellige fargekoder på den hvite stokken, slik at en seende person bare ved å iaktta stokken kan avgjøre om den som bærer den er svaksynt, blind, døvblind etc.

Den hvite stokken er brukt av synshemmede over hele verden, og symbolet med den hvite mannen med stokk er det internasjonale symbolet for synshemming.

## Se også
* Førerhund
* Krykke
* Stokkholder

## Eksterne lenker
* 
* Norges Blindeforbund (NBF)
Dougie Poynter

**Dougie Lee Poynter** (født 30. november 1987 i Corringham i Essex i England) er en engelsk musiker og bassist i bandet McFly.

## McFly
Dougie er bassist i Mcfly og er støttevokalist, og noen ganger hovedvokal. Han er medforfatter på mange av McFlys låter og har skrevet hitsingelen «Transylvania», fra 2007. Poynter har sagt av «Transylvania» er den beste låten han har skrevet.Poynter har også skrevet «Silence Is A Scary Sound», som ikke er spilt inn, men som er med som et konsertopptak på gruppas tredje album, *[[Motion In The Ocean]]*. Poynter er den yngste medlemmet i gruppa og var den siste av medlemmene som ble med da han var 15 år. Han ble med da Danny Jones og Tom Fletcher, som allerede hadde signert platekontrakt med Island, holdt audition etter en bassist og en trommeslager. På grunn av Dougies lave alder og de andre medlemmene forøvrig, har McFly rekorden for den yngste gruppa som har hatt et debutalbum på førsteplass på en hit-liste. Rekorden tilhørte tidligere The Beatles.

## Referanser


## Eksterne lenker
* 
* 
* 
*